Diari Oficial de la Generalitat Valenciana


Sumari del DOGV 5953, del 12-02-2009 (2009/1266)

Informació pública del concurs de programació de la UE-AN 1 del Pla General de Sellent.
---------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/1266


Data del document
:   08-01-2009

Organisme emissor
:   Ajuntament de Sellent

Tipus de document
:   Licitació

Descriptors 

:   * Sellent
    * licitació
    * contracte d'obres
    * pla d'urbanisme
    * administració local

Informació pública del concurs de programació de la UE-AN 1 del Pla General de Sellent. [2009/1266]  
El Ple de l'Ajuntament, en la sessió de 18 de desembre de 2008, a reserva de la aprovació definitiva, i pel que interessa, va adoptar, entre altres, el següent i literal acord:  
4. Acord sobre concurs de programació de la UE-AN 1 del Pla General de Sellent.  
Vist que el Ple de la corporació, en la sessió celebrada el dia 28 de febrer de 2007, va acordar l'inici del concurs de programació per a la selecció i posterior adjudicació de la condició d'agent urbanitzador del Programa d'Actuació Integrada de la Unitat d'Execució Número 1, del sector de sòl urbanitzable residencial Eixample, del Pla General d'Ordenació Urbana de Sellent.  
Atés que a este efecte, en la sessió plenària esmentada, es van aprovar les corresponents bases particulars de programació, i es va procedir a publicar-les en el Butlletí Oficial de la Província de València, número 140, de data 15 d'agost, i es va ordenar així mateix la publicació del corresponent anunci en el diari Oficial de la Unió Europea i en el Diari Oficial de la Comunitat Valenciana.  
Atés que les estes publicacions es van realitzar en dates 12 de juliol de 2007, Diario Oficial de la Unión Europea, i 2 d'agost de 2007, Diari Oficial de la Comunitat Valenciana.  
Atés que durant el termini de presentació de proposicions establit en les bases particulars de programació -tres mesos a partir de la data d'enviament de l'anunci al Diari Oficial de la Unió Europea- només s'ha presentat una proposta de programa per part de la unió temporal d'empreses formada per les mercantils Cesman, SL, i Sellent Nature, SL, la qual consta de:  
Sobre A, integrant de l'alternativa tècnica, i composta per la documentació següent:  
Memòria  
Projecte d'urbanització  
Annex memòria jardineria i paisatge.  
De conformitat amb el que establixen els articles 134 de la Llei Urbanística Valenciana i els preceptes concordants del Reglament de l'Organització i Gestió Territorial i Urbanística, l'alternativa tècnica va ser objecte de protocol·lització per mitjà d'una acta autoritzada pel notari de la ciutat de Xátiva, Luis Miguel Delgado Tezanos, en data 24 de setembre de 2007, a la qual es va incorporar la justificació de l'enviament d'avisos als titulars cadastrals i d'exposició al públic de l'alternativa tècnica pel termini d'un mes.  
Sobre B, integrant de la proposició juridicoeconòmica, la qual s'ha presentat en plica tancada.  
Sobre C, denominat «documentació» i composta per la documentació acreditativa de la personalitat i la capacitat jurídica de l'aspirant, així com de la justificació de la seua solvència econòmica, financera, tècnica i professional.  
Atés que a l'empara del que establixen els articles 136.3 i 137 de la Llei Urbanística Valenciana, l'assistència tècnica i jurídica de l'Ajuntament va procedir a emetre els corresponents informes sobre l'alternativa tècnica presentada, i de conformitat amb el que establix l'article 314 del Reglament de l'Organització i Gestió Territorial i Urbanística, es va requerir, per mitjà de sengles resolucions d'Alcaldia, perquè esmenaren la documentació presentada en els termes establits en els informes.  
Atés així mateix que, de conformitat amb l'article 136.1 de la Llei Urbanística Valenciana, es va requerir l'aspirant a agent urbanitzador perquè, en el termini de tres dies, termini prorrogat posteriorment fins el dia 5 de setembre de 2008, acreditara la justificació de la solvència econòmica, financera, tècnica i professional en els termes establits en l'informe emés per l'assistència jurídica de l'Ajuntament en data 19 de juny de 2008.  
Atés que el terme del termini assenyalat per a l'esmena de deficiències i acreditació de la solvència econòmica, financera, tècnica i professional, per part de l'aspirant a agent urbanitzador no s'ha acreditat la solvència referida, ni s'ha esmenat l'alternativa tècnica en els termes establits en els informes emesos en l'expedient.  
Atés així mateix que, en data 21 d'octubre de 2008, la Mercantil Cesman, SL, ha presentat un escrit davant de l'Ajuntament de Sellent en el qual es posa de manifest que, amb data 23 de setembre de 2008, la mercantil esmentada ha procedit a sol·licitar concurs de creditors davant del Jutjat Mercantil Número 1 de València.  
Atés que d'acord amb el que establix l'article 49 de la Llei de Contractes del Sector Públic, no poden contractar amb el sector públic les persones en els quals concórrega entre altres, la circumstància d'haver sol·licitat la declaració de concurs.  
Atés així mateix que d'acord amb el que establix l'article 50 de l'esmentada norma, l'esmentada causa de prohibició de contractar resulta d'apreciació automàtica per part de l'administració.  
Atés que conforme a l'article 121, apartat segon de la Llei Urbanística Valenciana, en cap cas podran ser urbanitzadors ni promoure programes d'actuació integrada, les persones en què concórrega alguna prohibició de contractar de les previstes en l'article 20 del text refós de la Llei de Contractes de les Administracions Públiques, actual article 49 de la Llei 30/2007, de 30 d'octubre, de Contractes del Sector Públic.  
Atés per esta Alcaldia que d'acord amb el que establix l'article 137 de la Llei Urbanística Valenciana correspon al Ple de la corporació la competència per a l'aprovació del programa i per tant la competència per a declarar desert el corresponent concurs de programació.  
Vist l'informe emés per l'assistència jurídica de l'Ajuntament.  
Basant-se en les anteriors circumstàncies, esta Alcaldia Presidència proposa al Ple de la corporació l'adopció dels acords següents:  
Primer. Excloure, atesa la carència d'aptitud per a contractar amb l'administració, la unió temporal d'empreses Cesman, SL, i Sellent Nature, SL, del procediment de concurs de programació convocat per al desenvolupament de la unitat d'execució número 1, del sector de sòl urbanitzable residencial Eixample, del Pla General d'Ordenació Urbana de Sellent, i en conseqüència declarar desert el concurs esmentat, al ser l'únic aspirant presentat.  
Segon. Publicar un anunci comprensiu d'este extrem en els corresponents diaris de caràcter oficial, així com traslladar d'este acord a l'Oficina de Publicacions de la Unió Europea.  
Tercer. Traslladar i notificar este acord a quants apareguen com a interessats en el procediment, així com a l'aspirant a agent urbanitzador exclòs.  
Sotmés l'assumpte a debat i votació, el Ple de l'Ajuntament, per unanimitat dels assistents, que constitueixen la totalitat dels membres que de dret i fet constitueixen la corporació, acorda aprovar la proposta de l'Alcaldia en tots els seus termes.  
Sellent, 8 gener de 2009.- L'alcalde: Jorge Penalba Sancho.